Publication: Magyar Közlöny
Issue: MK-2003-60 (Year: 2003, Number: 60)
Era: 1990-2004
Section: szolgálati viszonyáról szóló 1996. évi XLIII. törvény
Paragraph Index: 250

(3) A képviselõ-testület a javadalmazás pénzügyi fedezetét járulékaival együtt az éves költségvetésben a pályázati alap részeként biztosítja. A kifizetett javadalmazás és járulékai összegét az intézmény részére pótelõirányzatként biztosítja.” III. Az indítvány megalapozott. Az Alkotmánybíróság megállapította, hogy a Képviselõtestület nem rendelkezik hatáskörrel az Ör. megalkotására ilyen tartalommal. A Képviselõ-testület az Ötv. 16. §-a alapján, a törvény által nem szabályozott helyi társadalmi viszonyok rendezésére, továbbá törvény felhatalmazása alapján annak végrehajtására alkothat önkormányzati rendeletet. A pályázatokat elõkészítõ — az Ör. szerinti — önkormányzati alkalmazottak munkájának anyagi elismerése, „javadalmazása” nem minõsül olyan helyi társadalmi viszonynak, amely önkormányzati rendeletben szabályozható. Az önkormányzati alkalmazottak munkájának elismerése a munkavégzésre irányadó szabályok szerint történhet. Megállapította az Alkotmánybíróság, hogy az önkormányzati alkalmazottak munkaviszonyára, közszolgálati jogviszonyára, közalkalmazotti jogviszonyára, szolgálati jogviszonyára vonatkozó szabályokat külön törvények határozzák meg. Ezen törvények egyike sem ad a Képviselõtestületnek felhatalmazást az Ör. tartalma szerinti szabályozásra, tehát a Képviselõ-testületnek törvényi felhatalmazása sincs az Ör. megalkotására. A hivatkozott törvények meghatározzák a munkáltatói jogok gyakorlóját, ezzel szemben az Ör. munkáltatói jogokról, a pályázatok elõkészítésében részt vevõ önkormányzati alkalmazottak javadalmazásáról, azok mértékérõl döntött, elvonva a munkáltatók egyes hatásköreit. Ez viszont ellentétes azokkal a törvényi rendelkezésekkel, amelyek a munkáltatói jogok gyakorlását szabályozzák. A Képviselõ-testület jó cél — a pályázatokat elõkészítõ munka elismerése és ösztönzése — érdekében törvénysértõ megoldást választott. Ha a képviselõ-testület megfelelõ pénzügyi fedezetet biztosít, a munkáltatók azonos elvek szerint elismerhetik és ösztönözhetik a pályázatok elkészítésében résztvevõket. 2003/60. szám Az önkormányzati köztisztviselõk tekintetében a munkáltatói jogokat — meghatározott körben a polgármester egyetértésével — a jegyzõ gyakorolja az Ötv. 36. § (2) bekezdés b) pontja alapján. Következésképen a jutalmazás — az Ör. szerinti tisztázatlan tartalmú „javadalmazás” — a jegyzõ hatáskörébe tartozik. A jegyzõnek ezt a hatáskörét az Ör. törvénysértõ módon elvonta, a köztisztviselõk tekintetében törvénysértõ rendelet az Alkotmány 44/A. §

Source: https://magyarkozlony.hu/hivatalos-lapok/58a07816435a4314a69cf670c98a06379305a183/dokumentumok/8037c9aaee75e8b61d344fa2f31f9c3f2114a5cb/letoltes